ddrg/super_eurlex huggingface dataset:
Forslag til Rådets direktiv om ophævelse af direktiv 75/339/EØF om forpligtelse for medlemsstaterne til at opretholde minimumslagre af fossile brændstoffer ved varmekraftværker (96/C 272/09) KOM(96) 320 endelig udg. - 96/0174(CNS)

(Forelagt af Kommissionen den 11. juli 1996)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 103 A,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

Dette direktiv blev vedtaget under oliekrisen i 70'erne med henblik på at bidrage til at forbedre forsyningssikkerheden i Fællesskabet;

formålet hermed var at forpligte medlemsstaterne til at træffe alle hensigtsmæssige foranstaltninger for at forpligte elektricitetsproducenterne til til stadighed at opretholde så store lagre af fossile brændstoffer, at det til enhver tid var muligt at fortsætte elektricitetsforsyningerne i mindst 30 dage;

el-sektoren opretholder, uafhængigt af direktivet, de lagre af brændstoffer hos kraftværkerne, som den har brug for til at sikre forsyningen;

Kommissionen har i mange år ikke anmodet medlemsstaterne om oplysninger om opgørelserne over lagrene, da den ikke finder, at disse oplysninger er til stor nytte;

såfremt der opstår en krisesituation, vil direktivet ikke længere være nyttigt til at forbedre elektricitetsforsyningen -

UDSTEDT FØLGENDE DIREKTIV:

Artikel 1

Direktiv 75/339/EØF ophæves.

Artikel 2

Dette direktiv er rettet til medlemsstaterne.
Forslag til Rådets forordning (EF) om ændring af forordning (EØF) nr. 1600/92 og (EØF) nr. 1601/92 om særlige foranstaltninger for visse landbrugsprodukter til fordel for henholdsvis Azorerne, Madeira og De Kanariske Øer (96/C 290/11) KOM(96) 408 endelig udg. - 96/0206(CNS)

(Forelagt af Kommissionen den 26. juli 1996)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

Ifølge Rådets forordning (EØF) nr. 1600/92 (1) og (EØF) nr. 1601/92 (2) af 15. juni 1992, ændret ved forordning (EF) nr. 3290/94 (3), anvendes der en særlig forsyningsordning for øgrupperne Madeira og De Kanariske Øer, for så vidt angår kvæg til opfedning og til forbrug på stedet samt visse former for ferskt eller kølet svinekød og visse produkter forarbejdet på basis af kød, indtil udgangen af produktionsåret for oksekød 1995/96;

indførelsen af denne ordning er stødt på visse administrative vanskeligheder, der har forsinket iværksættelsen; ifølge ovennævnte forordninger skal der i øvrigt udarbejdes en evalueringsrapport, i givet fald ledsaget af passende forslag, efter de fire første år, hvor ordningen anvendes;

i afventning af de konklusioner, der skal drages af denne evaluering, og for at undgå en brat afbrydelse i disse foranstaltninger, der kan skade handelsstrømmene mellem disse fjernområder og den øvrige del af Fællesskabet, bør anvendelsen af ordningen midlertidigt forlænges indtil den 30. juni 1997;

af samme årsager er det også berettiget, for så vidt angår Madeira, at forlænge anvendelsen af den særlige forsyningsordning for læggekartofler -

UDSTEDT FØLGENDE FORORDNING:

Artikel 1

I forordning (EØF) nr. 1600/92 foretages følgende ændringer:

1) I artikel 5, stk. 1, ændres ordene »I produktionsårene for oksekød 1992/93 til 1995/96« til »I produktionsårene for oksekød 1992/93 til 1996/97«.

2) I bilag II i kolonnen »Varebeskrivelse« ændres, for så vidt angår læggekartofler, ordene »For produktionsårene 1992/93 til 1995/96« til »For produktionsårene 1992/93 til 1996/97«.

Artikel 2

I forordning (EØF) nr. 1601/92 foretages følgende ændringer:

1) I artikel 5, stk. 1 ændres ordene »I produktionsårene for oksekød 1992/93 til 1995/96« til »I produktionsårene for oksekød 1992/93 til 1996/97«.

2) I bilaget i kolonnen »Varebeskrivelse« ændres, for så vidt angår svinekød og produkter forarbejdet på basis af kød, ordene »For produktionsårene 1992/93 til 1995/96« til »For produktionsårene 1992/93 til 1996/97«.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

(1) EFT nr. L 173 af 27. 6. 1992, s. 1.

(2) EFT nr. L 173 af 27. 6. 1992, s. 13.

(3) EFT nr. L 349 af 31. 12. 1994, s. 105.
Forslag til Rådets forordning (EF) om ændring af forordning (EØF) nr. 2847/93 for så vidt angår fristen for Rådets beslutning om et satellitbaseret system med løbende bestemmelse af EF-fiskerfartøjers position (96/C 278/09) (Tekst af betydning for EØS) KOM(96) 386 endelig udg. - 96/0193(CNS)

(Forelagt af Kommissionen den 24. juli 1996)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

Ifølge artikel 3, stk. 1, i Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), senest ændret ved beslutning 95/528/EF (2), skal Rådet inden den 1. juli 1996 beslutte, i hvilket omfang og hvornår der skal indføres et satellitbaseret system med løbende bestemmelse af EF-fiskerfartøjers position;

på mødet den 10. juni 1996 udtrykte Rådet ønske om, at gennemgangen af forslaget til Rådets forordning (3) om ændring af forordning (EØF) nr. 2847/93 vedrørende indførelsen af et sådant system videreføres og uddybes indtil senest den 31. december 1996;

under hensyn til fristerne for forslagets gennemgang bør datoen i artikel 3, stk. 1, i forordning (EØF) nr. 2847/93 ændres -

UDSTEDT FØLGENDE FORORDNING:

Artikel 1

I artikel 3, stk. 1, i forordning (EØF) nr. 2847/93 ændres »1. juli 1996« til »1. januar 1997«.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

(1) EFT nr. L 261 af 20. 10. 1993, s. 1.

(2) EFT nr. L 301 af 14. 12. 1995, s. 35.

(3) KOM(96) 232 endelig udg. af 28. 5. 1996.
Forslag til Europa-Parlamentet og Rådets beslutning om ændring af Europa-Parlamentet og Rådets beslutning nr. 1254/96/EF om opstilling af et sæt retningslinjer for transeuropæiske net på energiområdet (96/C 298/04) (Tekst af betydning for EØS) KOM(96) 390 endelig udg. - 96/0203(COD)

(Forelagt af Kommissionen den 25. juli 1996)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab og især traktatens artikel 129 D, første afsnit,

under henvisning til forslag fra Kommissionen,

under henvisning til udtalelse fra Det Økonomiske og Sociale Udvalg,

under henvisning til udtalelse fra Regionsudvalget,

i henhold til fremgangsmåden i traktatens artikel 189 B, og

ud fra følgende betragtninger:

Det er nødvendigt periodevis at ajourføre listen over projekter af fælles interesse på baggrund af den udvikling, der sker inden for de sammenkoblede energinet inden for Det Europæiske Fællesskab såvel som udenfor, under hensyntagen til udvidelsesprocessen og mere generelt udbygningen af energiforbindelserne med tredjelande;

VEDTAGET FØLGENDE BESLUTNING:

Artikel 1

De projekter, der er anført i bilaget til denne beslutning, tilføjes den vejledende liste over projekter af fælles interesse, der er anført i bilaget til Europa-Parlamentet og Rådets beslutning nr. 1254/96/EF af 5. juni 1996 om opstilling af et sæt retningslinjer for transeuropæiske net på energiområdet (1).

Artikel 2

Denne beslutning træder i kraft på tredjedagen efter offentliggørelsen i De Europæiske Fællesskabers Tidende.

Artikel 3

Denne beslutning er rettet til medlemsstaterne.

(1) EFT nr. L 161 af 29. 6. 1996, s. 147.

BILAG

TRANSEUROPÆISKE NET PÅ ENERGIOMRÅDET Projekter, der skal tilføjes (1) den vejledende liste over projekter af fælles interesse, i bilaget til beslutning nr. 1254/96/EF (2)

ELEKTRICITETSNET

a) >TABELPOSITION>

b) >TABELPOSITION>

c) >TABELPOSITION>

d) >TABELPOSITION>

GASNET

e) >TABELPOSITION>

f) >TABELPOSITION>

g) >TABELPOSITION>

h) >TABELPOSITION>

(1) Denne beslutning foregriber ikke vurderingen af projekternes miljøpåvirkning.

(2) Europa-Parlamentet og Rådets beslutning nr. 1254/96/EF om opstilling af et sæt retningslinjer for transeuropæiske net på energiområdet (EFT nr. L 161 af 29. 6. 1996).
Forslag til Rådets afgørelse om indgåelse af protokollen til den fjerde Lomé-konvention (AVS/EF) som følge af Republikken Finlands, Kongeriget Sveriges og Republikken Østrigs tiltrædelse af Den Europæiske Union (96/C 331/07) KOM(96) 447 endelig udg. - 96/0225(AVC)

(Forelagt af Kommissionen den 18. september 1996)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 238, sammenholdt med artikel 228, stk. 2, andet punktum, og stk. 3, andet afsnit,

under henvisning til Kommissionens forslag,

under henvisning til samstemmende udtalelse fra Europa-Parlamentet, og

ud fra følgende betragtning:

protokollen til den fjerde AVS/EF-konvention som følge af Republikken Finlands, Kongeriget Sveriges og Republikken Østrigs tiltrædelse af Den Europæiske Union bør godkendes -

TRUFFET FØLGENDE AFGØRELSE:

Artikel 1

Protokollen til den fjerde AVS/EF-konvention som følge af Republikken Finlands, Kongeriget Sveriges og Republikken Østrigs tiltrædelse af Den Europæiske Union godkendes på Det Europæiske Fællesskabs vegne. Teksten til protokollen er knyttet til denne afgørelse.

Artikel 2

Formanden for Rådet foranstalter på Det Europæiske Fællesskabs vegne den notifikation, der er fastsat i protokollens artikel 5.
Udkast til Rådets afgørelse om ændring af afgørelse 91/116/EØF om nedsættelse af et europæisk rådgivende udvalg for statistisk information på det økonomiske og sociale område (96/C 324/07) KOM(96) 439 endelig udg. - 96/0223(CNS)

(Forelagt af Kommissionen den 10. september 1996)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til traktaten om Kongeriget Norges, Republikken Østrigs, Republikken Finlands og Kongeriget Sveriges tiltrædelse af Den Europæiske Union (1), særlig artikel 169,

under henvisning til udkast til afgørelse forelagt af Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

I artikel 4 i Rådets afgørelse 91/116/EØF (2) om nedsættelse af et europæisk rådgivende udvalg for statistisk information på det økonomiske og sociale område, angives det, hvor mange medlemmer udvalget skal bestå af;

som følge af Østrigs, Finlands og Sveriges tiltrædelse er det nødvendigt af tilpasse antallet af udvalgsmedlemmer tilsvarende -

VEDTAGET FØLGENDE AFGØRELSE:

Artikel 1

Artikel 4 i afgørelse 91/116/EØF om nedsættelse af et europæisk rådgivende udvalg for statistisk information på det økonomiske og sociale område affattes således:

»Artikel 4

Udvalget består af:

- fire repræsentanter for Kommissionen, herunder det kommissionsmedlem, der har ansvaret for politikken for statistisk information

- formanden for Udvalget for Penge-, Kreditmarkeds- og Betalingsbalancestatistik

- lederne af medlemsstaternes statistiske kontorer

- to repræsentanter for hver medlemsstat udpeget af Rådet efter høring af Kommissionen blandt repræsentanter for de enkelte økonomiske og sociale grupper og for videnskabelige kredse. Med henblik på udnævnelsen af disse medlemmer tilstiller hver medlemsstat Rådet en liste over fire kandidater. Rådet tager hensyn til nødvendigheden af at sikre de forskellige økonomiske og sociale grupper og videnskabelige kredse en passende repræsentation.«

(1) EFT nr. C 241 af 29. 8. 1994, s. 3.

(2) EFT nr. L 59 af 6. 3. 1991, s. 21.
Forslag til Rådets forordning (EF, Euratom, EKSF) om ændring af forordning (Euratom, EKSF, EØF) nr. 549/69 om fastsættelse af de grupper af De Europæiske Fællesskabers tjenestemænd og øvrige ansatte, på hvilke bestemmelserne i artikel 12, artikel 13, stk. 2, og artikel 14 i protokollen vedrørende Fællesskabernes privilegier og immuniteter finder anvendelse (96/C 310/07) KOM(96) 400 endelig udg. - 96/0214(CNS)

(Forelagt af Kommissionen den 4. september 1996)

RÅDET FOR DEN EUROPÆISKE UNION HAR -

under henvisning til traktaten om oprettelse af et fælles Råd og en fælles Kommissionen for De Europæiske Fællesskaber, særlig artikel 28, stk. 1,

under henvisning til protokollen vedrørende De Europæiske Fællesskabers privilegier og immuniteter, særlig artikel 16 og 22,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Revisionsretten, og

ud fra følgende betragtning:

Forordning (Euratom, EKSF, EØF) nr. 549/69 (1), senest ændret ved forordning (EKSF, EØF, Euratom) nr. 3520/85 (2), bør ændres af hensyn til følgende forordninger:

- Rådets forordning (EF, Euratom, EKSF) nr. 2688/95 af 17. november 1995 om indførelse af særlige foranstaltninger for tjenestemænds udtræden af tjenesten i De Europæiske Fællesskaber som følge af Finlands, Sveriges og Østrigs tiltrædelse (3)

- Rådets forordning (EF, Euratom, EKSF) nr. 2689/95 af 17. november 1995 om særlige foranstaltninger for midlertidigt ansattes udtræden af tjenesten i De Europæiske Fællesskaber (4) -

UDSTEDT FØLGENDE FORORDNING:

Artikel 1

I artikel 2 i forordning (Euratom EKSF, EØF) nr. 549/69 indsættes som litra n) og o):

»n) personer, der modtager den godtgørelse, der i forbindelse med endelig udtræden af tjenesten er fastsat i artikel 4 i forordning (EF, Euratom, EKSF) nr. 2688/95

o) personer, der modtager den godtgørelse der i forbindelse med udtræden af tjenesten er fastsat i artikel 4 i forordning (EF, Euratom, EKSF) nr. 2689/95.«

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den finder anvendelse fra de datoer, hvor de forordninger, der omhandles i artikel 1, litra n) og o), hver især træder i kraft.

Denne forordning er bindende i alle enkeltheder og gælder umiddelbart i hver medlemssstat.

(1) EFT nr. L 74 af 27. 3. 1969, s. 1.

(2) EFT nr. L 335 af 13. 12. 1985, s. 60.

(3) EFT nr. L 280 af 23. 11. 1995, s. 1.

(4) EFT nr. L 280 af 23. 11. 1995, s. 4.
Forslag til Rådets forordning (EF, Euratom, EKSF) om ændring af forordning (EØF, Euratom, EKSF) nr. 260/68 om fastsættelse af betingelserne og fremgangsmåden ved opkrævning af skat til De Europæiske Fællesskaber (96/C 310/08) KOM(96) 400 endelig udg. - 96/0215(CNS)

(Forelagt af Kommissionen den 4. september 1996)

RÅDET FOR DEN EUROPÆISKE UNION HAR -

under henvisning til traktaten om oprettelse af et fælles Råd og en fælles Kommissionen for De Europæiske Fællesskaber,

under henvisning til protokollen vedrørende De Europæiske Fællesskabers privilegier og immuniteter, særlig artikel 13,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Domstolen,

under henvisning til udtalelse fra Revisionsretten, og

ud fra følgende betragtning:

Forordning (EØF, Euratom, EKSF) nr. 260/68 (1), senest ændret ved forordning (EKSF, EØF, Euratom) nr. 3519/85 (2), bør ændres af hensyn til følgende forordninger:

- Rådets forordning (EF, Euratom, EKSF) nr. 2688/95 af 17. november 1995 om indførelse af særlige foranstaltninger for tjenestemænds udtræden af tjenesten i De Europæiske Fællesskaber som følge af Finlands, Sveriges og Østriges tiltrædelse (3),

- Rådets forordning (EF, Euratom, EKSF) nr. 2689/95 af 17. november 1995 om særlige foranstaltninger for midlertidigt ansattes udtræden af tjenesten i De Europæiske Fællesskaber (4) -

UDSTEDT FØLGENDE FORORDNING:

Artikel 1

I artikel 2 i forordning (EØF, Euratom, EKSF) nr. 260/68 indsættes som fjortende og femtende led:

»- personer, der modtager den godtgørelse, der i forbindelse med endelig udtræden af tjenesten er fastsat i artikel 4 i forordning (EF, Euratom, EKSF) nr. 2688/95

- personer, der modtager den godtgørelse, der i forbindelse med udtræden af tjenesten er fastsat i artikel 4 i forordning (EF, Euratom, EKSF) nr. 2689/95.«

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den finder anvendelse fra de datoer, hvor de forordninger, der omhandles i de to led i artikel 1, hver især træder i kraft.

Denne forordning er bindende i alle enkeltheder og gælder umiddelbart i hver medlemsstat.

(1) EFT nr. L 56 af 4. 3. 1968, s. 8.

(2) EFT nr. L 335 af 13. 12. 1985, s. 59.

(3) EFT nr. L 280 af 23. 11. 1995, s. 1.

(4) EFT nr. L 280 af 23. 11. 1995, s. 4.
Forslag til Rådets forordning (EF) om ændring af forordning (EF) nr. 2075/92 om den fælles markedsordning for råtobak (96/C 343/04) KOM(96) 478 endelig udg. - 96/0241(CNS)

(Forelagt af Kommissionen den 8. oktober 1996)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 42 og 43,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtning:

Ifølge artikel 3, stk. 2, i forordning (EØF) nr. 2075/92 ydes der et tillægsbeløb for flue cured og dark air cured tobak, der er dyrket i Belgien, Tyskland og Frankrig; produktionsbetingelserne for denne tobak i Østrig ligner produktionsbetingelserne i Tyskland; der bør derfor ydes Østrig det samme tillægsbeløb som Tyskland; forordning (EØF) nr. 2075/92 bør derfor ændres -

UDSTEDT FØLGENDE FORORDNING:

Eneste artikel

I artikel 3 i forordning (EØF) nr. 2075/92 foretages følgende ændring: I stk. 2 indsættes følgende punktum:

»Det samme tillægsbeløb som det, der ydes for tobak dyrket i Tyskland, ydes for tobak, der dyrkes i Østrig fra 1996-høsten.«

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.
Forslag til Rådets beslutning om ændring af bilaget til beslutning 93/383/EØF af 14. juni 1993 om referencelaboratorier til kontrol med marine biotoksiner (96/C 331/08) (Tekst af betydning for EØS) KOM(96) 464 endelig udg. - 96/0234(CNS)

(Forelagt af Kommissionen den 25. september 1996)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

Rådets beslutning 93/383/EØF af 14. juni 1993 om referencelaboratorier til kontrol med marine biotoksiner (1) giver i bilaget en liste over de nationale referencelaboratorier, som de enkelte medlemsstater har udpeget til kontrol med marine biotoksiner;

beslutning 93/383/EØF indeholder ikke nogen procedure for hurtig ændring af bilaget;

Torry Research Station i Aberdeen, der i 1993 blev udpeget af Det Forenede Kongerige som nationalt referencelaboratorium for kontrol med marine biotoksiner, ophører med sin virksomhed;

Det Forenede Kongerige har udpeget Marine Laboratory i Aberdeen som nationalt referencelaboratorium for kontrol med marine biotoksiner;

følgelig bør bilaget til beslutning 93/383/EØF ændres, og der bør fastsættes en procedure, hvorved Kommissionen kan ændre dette bilag på anmodning af en medlemsstat -

VEDTAGET FØLGENDE BESLUTNING:

Artikel 1

I bilaget til beslutning 93/383/EØF af 14. juni 1993 om referencelaboratorier til kontrol med marine biotoksiner foretages følgende ændringer:

- Efter artikel 5 indsættes følgende som artikel 6:

»Artikel 6

Bilaget til denne beslutning ændres efter behov af Kommissionen, når en medlemsstat har meddelt en ændring af sit nationale referencelaboratorium til kontrol med marine biotoksiner.«

- Artikel 6 bliver herefter artikel 7.

Artikel 2

I bilaget til beslutning 93/383/EØF foretages følgende ændring:

»Det Forenede Kongerige:

- Marine Laboratory

PO Box 101, Victoria Road

UK-Aberdeen AB11 9DB«

Artikel 3

Denne beslutning er rettet til medlemsstaterne.

(1) EFT nr. L 166 af 8. 7. 1993, s. 31.
Ændret forslag til RÅDETS BESLUTNING vedrørende datanet mellem administrationer i forbindelse med statistikker over udvekslingen af goder mellem medlemsstaterne (EDICOM) /* KOM/96/0484 ENDEL - SYN 96/0173 */



EF-Tidende nr. C 343 af 15/11/1996 s. 0009



Ændret forslag til Rådets beslutning vedrørende datanet mellem administrationer i forbindelse med statistikker over udvekslingen af goder mellem medlemsstaterne (EDICOM) (96/C 343/05) (EØS-relevant tekst) KOM(96) 484 endelig udg. - 96/0173(SYN) (Forelagt af Kommissionen i henhold til EF-traktatens artikel 189 A, stk. 2, den 16. oktober 1996) (Ændringsforslag 1) Betragtning 10a (ny) De aktioner, der indføres med det formål at sikre, at datanet mellem administrationer er interoperable, indgår i de prioriterede aktioner, der er fastlagt i retningslinjerne for de transeuropæiske
Forslag til Rådets direktiv om ændring af bilaget til direktiv 91/492/EØF om sundhedsmæssige betingelser for produktion og afsætning af levende toskallede bløddyr (97/C 335/08) (EØS-relevant tekst) KOM(96) 506 endelig udg.

(Forelagt af Kommissionen den 18. oktober 1996)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/492/EØF af 15. juli 1991 om sundhedsmæssige betingelser for produktion og afsætning af levende toskallede bløddyr (1), særlig artikel 11,

under henvisning til forslag fra Kommissionen, og

ud fra følgende betragtninger:

I kapitel V i bilaget til direktiv 91/492/EØF er der fastsat grænseværdier for to typer marine toksiner, som er sundhedsfarlige for mennesker;

det er videnskabeligt påvist, at der i de områder, hvor der produceres toskallede bløddyr, er dukket et nyt marint toksin op, amnesifremkaldende skaldyrsgift (ASP), som kan være sundhedsfarligt for forbrugerne;

de folkesundhedsmæssige bestemmelser for levende toskallede bløddyr i kapitel V i bilaget til direktiv 91/492/EØF bør tilpasses for at tage hensyn til dette nye marine toksin;

der bør fastsættes en grænseværdi for det nye marine toksin for at beskytte folkesundheden -

UDSTEDT FØLGENDE DIREKTIV:

Artikel 1

I bilaget til direktiv 91/492/EØF foretages følgende ændringer:

I kapitel V, punkt 7, indsættes som punkt 7a:

»7a. Det samlede indhold af amnesifremkaldende skaldyrsgift (ASP) i de spiselige dele af bløddyrene (hele kroppen eller enhver del, der spises særskilt) må ikke overstige 20 ìg domoinsyre pr. g efter HPLC-analysemetoden.«

Artikel 2

1. Medlemsstaterne sætter de nødvendige love og administrative bestemmelser i kraft for at efterkomme dette direktiv inden den 1. januar 1997. De underretter straks Kommission herom.

Når medlemsstaterne vedtager disse bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 3

Dette direktiv træder i kraft på dagen for offentliggørelsen i De Europæiske Fællesskabers Tidende.

Artikel 4

Dette direktiv er rettet til medlemsstaterne.

(1) EFT L 268 af 24. 9. 1991, s. 1.